CELEX: 32013D0346
Language: mt
Date: 2013-06-28 00:00:00
Title: 2013/346/UE: Deċiżjoni ta’ Implimentazzjoni tal-Kummissjoni tat- 28 ta’ Ġunju 2013 li tapprova l-pjan ippreżentat mill-Kroazja għall-approvazzjoni ta’ stabbilimenti għall-finijiet ta’ kummerċ fi ħdan l-Unjoni ta’ tjur u bajd għat-tfaqqis skont id-Direttiva tal-Kunsill 2009/158/KE (notifikata bid-dokument C(2013) 3988)  Test b’relevanza għaż-ŻEE

2.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 183/12
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-28 ta’ Ġunju 2013
   li tapprova l-pjan ippreżentat mill-Kroazja għall-approvazzjoni ta’ stabbilimenti għall-finijiet ta’ kummerċ fi ħdan l-Unjoni ta’ tjur u bajd għat-tfaqqis skont id-Direttiva tal-Kunsill 2009/158/KE
   (notifikata bid-dokument C(2013) 3988)
   (Test b’relevanza għaż-ŻEE)
   (2013/346/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2009/158/KE tat-30 ta’ Novembru 2009 dwar il-kondizzjonijiet tas-saħħa ta’ bhejjem li jirregolaw il-kummerċ intra-Komunitarju, u l-importazzjoni ta’ tajr u bajd għat-tfaqqis minn pajjiżi terzi (1), u partikolarment it-tieni subparagrafu tal-Artikolu 3(1) tagħha,
   Billi:
   
               (1)
            
            
               L-Artikolu 3(1) tad-Direttiva 2009/158/KE jistipula li l-Istati Membri għandhom iressqu quddiem il-Kummissjoni pjan li jiddeskrivi l-miżuri nazzjonali li biħsiebhom jimplimentaw sabiex jiżguraw il-konformità mar-regoli stabbiliti fl-Anness II ta’ dik id-Direttiva għall-approvazzjoni ta’ stabbilimenti għall-finijiet ta’ kummerċ fi ħdan l-Unjoni ta’ dawk il-prodotti bażiċi.
            
         
               (2)
            
            
               Fid-dawl tas-sbuħija tagħha mal-Unjoni fl-1 ta’ Lulju 2013, il-Kroazja ppreżentat il-pjan tagħha lill-Kummissjoni skont l-Artikolu 3(1) tad-Direttiva 2009/158/KE. Dak il-pjan, kif emendat wara s-suġġerimenti magħmula mill-Kummissjoni matul l-eżami tiegħu, jissodisfa l-kriterji stabbiliti fid-Direttiva 2009/158/KE u jippermetti l-kisba tal-għanijiet ta’ dik id-Direttiva, soġġetti għal implimentazzjoni effettiva u aġġornament regolari mill-Kroazja. Għalhekk, dan għandu jkun approvat.
            
         
               (3)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Huwa approvat il-pjan li jiddeskrivi l-miżuri nazzjonali li jridu jiġu implimentati sabiex jiżguraw il-konformità mar-regoli stabbiliti fl-Anness II tad-Direttiva 2009/158/KE għall-approvazzjoni ta’ stabbilimenti għall-finijiet ta’ kummerċ fi ħdan l-Unjoni ta’ tjur u bajd għat-tfaqqis previsti fl-Artikolu 3(1) ta’ dik id-Direttiva, ippreżentat mill-Kroazja lill-Kummissjoni fid-19 ta’ April 2013.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-28 ta’ Ġunju 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 343, 22.12.2009, p. 74.